b"\n_START_ARTICLE_\nEric Harris ja Dylan Klebold\n_START_SECTION_\nTaustatietoa\n_START_PARAGRAPH_\nEric David Harris syntyi Wichitan kaupungissa Kansasin osavaltiossa. H\xc3\xa4nen perheens\xc3\xa4 muutti usein, sill\xc3\xa4 h\xc3\xa4nen is\xc3\xa4ns\xc3\xa4 Wayne Harris oli Yhdysvaltain ilmavoimien kuljetuskoneen lent\xc3\xa4j\xc3\xa4. H\xc3\xa4nen \xc3\xa4itins\xc3\xa4 Katherine Ann Poole oli koti\xc3\xa4iti. Perhe muutti Plattsburghista, New Yorkista Littletoniin, Coloradoon hein\xc3\xa4kuussa 1993, kun Wayne Harris j\xc3\xa4i el\xc3\xa4kkeelle armeijaty\xc3\xb6st\xc3\xa4\xc3\xa4n._NEWLINE_Harrisin perhe asui vuokratussa asunnossa kolme ensimm\xc3\xa4ist\xc3\xa4 vuotta ajastaan Littletonin alueella. T\xc3\xa4ll\xc3\xa4 v\xc3\xa4lin Eric tapasi Dylan Kleboldin. Vuonna 1996 Harrisin perhe osti talon etel\xc3\xa4\xc3\xa4n Columbinen lukiosta. Ericin isoveli Kevin k\xc3\xa4vi collegea University of Colorado at Boulderissa. My\xc3\xb6hemmin huomattiin, ett\xc3\xa4 Ericin p\xc3\xa4iv\xc3\xa4kirjassa puhuttiin lentokoneiden kaappaamisesta ja niiden New Yorkiin sy\xc3\xb6ksemisest\xc3\xa4._NEWLINE_Dylan Bennet Klebold syntyi Lakewoodin kaupungissa Coloradon osavaltiossa. H\xc3\xa4nen vanhempansa olivat Thomas Klebold ja Susan (Yassenoff) Klebold. Vanhemmat k\xc3\xa4viv\xc3\xa4t luterilaisessa kirkossa lapsiensa kanssa, ja Dylan sek\xc3\xa4 h\xc3\xa4nen isoveljens\xc3\xa4 Byron k\xc3\xa4viv\xc3\xa4t rippikoulun luterilaisen perinteen mukaan. Kotonaan Kleboldin perhe suoritti my\xc3\xb6s joitakin juutalaisia perinteit\xc3\xa4 pit\xc3\xa4\xc3\xa4kseen kiinni \xc3\xa4idinpuolen isois\xc3\xa4n perinn\xc3\xb6st\xc3\xa4. Susanin isois\xc3\xa4 Leo Yassenoff oli vaikutusvaltainen rakentaja sek\xc3\xa4 filantrooppi. Thomas Kleboldin kasvatti h\xc3\xa4nen 18 vuotta vanhempi isoveljens\xc3\xa4, sill\xc3\xa4 h\xc3\xa4nen vanhempansa olivat kuolleet Kleboldin ollessa nuori._NEWLINE_Thomas Klebold oli geofyysikko, mutta my\xc3\xb6hemmin h\xc3\xa4nest\xc3\xa4 tuli kiinteist\xc3\xb6v\xc3\xa4litt\xc3\xa4j\xc3\xa4. H\xc3\xa4n py\xc3\xb6ritti pient\xc3\xa4 kiinteist\xc3\xb6yrityst\xc3\xa4 kotoa k\xc3\xa4sin Susan Kleboldin ty\xc3\xb6skennelless\xc3\xa4 Coloradon osavaltiolle jakaen kunto-ohjelmia liikuntarajoitteisille. Dylan Klebold k\xc3\xa4vi Normandy Elementary Schoolia ensimm\xc3\xa4isen ja toisen vuoden ajan ja siirtyi sitten Governor\xe2\x80\x99s Ranch Elementary Schooliin, jossa h\xc3\xa4n kuului lupaaville nuorille tarkoitettuun CHIPS (Challenging High Intellectual Potential Students) -ohjelmaan. Klebold kuitenkin joutui ohjelman p\xc3\xa4\xc3\xa4tytty\xc3\xa4 normaaliin junior high schooliin, jossa h\xc3\xa4n joutui omien sanojensa mukaan k\xc3\xa4ym\xc3\xa4\xc3\xa4n kaikki oppimansa asiat uudelleen l\xc3\xa4pi. H\xc3\xa4n my\xc3\xb6s tunsi kuuluneensa tuolloin luokkakavereidensa ulkopuolelle. H\xc3\xa4n tapasi ja yst\xc3\xa4vystyi Brooks Brownin kanssa tuona aikana, muttei tapaisi Harrisia ennen Junior High Schoolia.\n_START_SECTION_\nLukio\n_START_PARAGRAPH_\nAikaisten selontekojen mukaan Harris ja Klebold olivat hyvin ep\xc3\xa4suosittuja oppilaita ja koulukiusattuja. Kerran heit\xc3\xa4 esimerkiksi ruiskutettiin ketsuppipulloilla. Ajan mittaan he alkoivat my\xc3\xb6s kiusata toisia oppilaita; Harris ja Klebold kirjoittivat p\xc3\xa4iv\xc3\xa4kirjaansa kuinka he itsekin olivat kiusanneet nuorempia oppilaita sek\xc3\xa4 \xe2\x80\x9dhinttej\xc3\xa4\xe2\x80\x9d. Klebold kirjoitti yritt\xc3\xa4v\xc3\xa4ns\xc3\xa4 olla kiusaamatta toisia. Harris ja Klebold olivat kertoman mukaan j\xc3\xa4senen\xc3\xa4 ryhm\xc3\xa4ss\xc3\xa4, joka kutsui itse\xc3\xa4\xc3\xa4n nimell\xc3\xa4 \xe2\x80\x9dTrenchcoat Mafia\xe2\x80\x9d. Heill\xc3\xa4 ei kuitenkaan ollut erityisempi\xc3\xa4 yhteyksi\xc3\xa4 ryhm\xc3\xa4n kanssa eiv\xc3\xa4tk\xc3\xa4 he esiintyneet Trenchcoat Mafian ryhm\xc3\xa4kuvassa vuoden 1998 Columbinen vuosikirjassa. Harrisin is\xc3\xa4 julisti, ett\xc3\xa4 h\xc3\xa4nen poikansa \xe2\x80\x9doli j\xc3\xa4sen ryhm\xc3\xa4ss\xc3\xa4 jota kutsuttiin Trenchcoat Mafiaksi\xe2\x80\x9d soittamassaan h\xc3\xa4t\xc3\xa4puhelussa 20. huhtikuuta vuonna 1999. Klebold oli mukana lukion tanssiaisissa kolme p\xc3\xa4iv\xc3\xa4\xc3\xa4 ennen ampumista luokkatoverinsa Robyn Andersonin kanssa._NEWLINE_Pian Harris ja Klebold yhdistiv\xc3\xa4t henkil\xc3\xb6kohtaiset tietokoneensa ja pelasivat monia pelej\xc3\xa4 internetiss\xc3\xa4. Harris loi nipun tasoja peliin nimelt\xc3\xa4 Doom, joita my\xc3\xb6hemmin alettiin nimitt\xc3\xa4\xc3\xa4 Harrisin Tasoiksi. Harrisilla oli nettihenkil\xc3\xb6llisyys nimimerkill\xc3\xa4 \xe2\x80\x9dREB\xe2\x80\x9d (lyhenne Rebelist\xc3\xa4, Columbinen urheilujoukkueen nimest\xc3\xa4), sek\xc3\xa4 muita peitenimi\xc3\xa4, kuten \xe2\x80\x9dRebldomakr\xe2\x80\x9d, \xe2\x80\x9dRebdoomer\xe2\x80\x9d ja \xe2\x80\x9dRebdomine\xe2\x80\x9d, kun taas Klebold k\xc3\xa4ytti nimimerkkej\xc3\xa4 \xe2\x80\x9dVoDKa\xe2\x80\x9d sek\xc3\xa4 \xe2\x80\x9dVoDkA\xe2\x80\x9d. Harrisilla oli lukuisia nettisivuja, joilla oli Doom- ja Quake-tietoja, sek\xc3\xa4 tiimi-infoja niille, joiden kanssa h\xc3\xa4n pelasi. Sivustot julistivat julkisesti vihaa naapurustoaan sek\xc3\xa4 yleens\xc3\xa4kin koko maailmaa kohtaan. Kun parivaljakko alkoi testata putkipommeja, he julkistivat tulokset r\xc3\xa4j\xc3\xa4hdyksist\xc3\xa4 sivuillaan._NEWLINE_Harris oli muun muassa yhtyeiden Orbital, KMFDM ja The Prodigy fani. H\xc3\xa4n omisti my\xc3\xb6s Nine Inch Nailsin albumin The Downward Spiral ja Pop Will Eat Itselfin albumin Dos Dedos Mis Amigos. Pian ampumisen j\xc3\xa4lkeen KMFDM julkisti sivuillaan materiaalia, jossa he paheksuivat Harrisin ja Kleboldin v\xc3\xa4kivaltaisuutta ja kielsiv\xc3\xa4t heid\xc3\xa4n musiikillaan olleen mit\xc3\xa4\xc3\xa4n tekemist\xc3\xa4 asian kanssa.\n_START_SECTION_\nAlustavia oikeudellisia kanssak\xc3\xa4ymisi\xc3\xa4\n_START_PARAGRAPH_\nMaaliskuussa 1998, Jeffersonin l\xc3\xa4\xc3\xa4nin Sheriffin Toimiston tutkija Michael Guerra vieraili Harrisin nettisivuilla, Harrisin ja Kleboldin koulutoverin Brooks Brownin vanhempien saadessa selville Harrisin tekev\xc3\xa4n uhkauksia heid\xc3\xa4n pojalleen n\xc3\xa4iden jouduttua erimielisyyksiin. Guerra kirjoitti luonnoksen valaehtoisesta sopimuksesta saadakseen etsint\xc3\xa4luvan, mutta sopimusta ei ikin\xc3\xa4 l\xc3\xa4hetetty. T\xc3\xa4t\xc3\xa4 tietoa ei julkistettu ennen vuoden 2001 syyskuuta ohjelmassa 60 Minutes, poliisien tosin tiet\xc3\xa4ess\xc3\xa4 siit\xc3\xa4 kaiken aikaa._NEWLINE_Pojat joutuivat hankaluuksiin lain kanssa aikaisin murtauduttuaan lukittuun pakettiautoon ja varastaessaan tietokoneita. Tammikuussa 1998, heit\xc3\xa4 syytettiin ilkity\xc3\xb6st\xc3\xa4, murtovarkaudesta, luvattomasta mailla olosta, sek\xc3\xa4 varkaudesta. Molemmat j\xc3\xa4ttiv\xc3\xa4t hyv\xc3\xa4n kuvan itsest\xc3\xa4\xc3\xa4n nuorisorikollisten asioita k\xc3\xa4sitteleville virkailijoille, jotka tekiv\xc3\xa4t tarjouksen heid\xc3\xa4n rikosrekisteriens\xc3\xa4 pois pyyhkimisest\xc3\xa4 jos he suostuisivat osallistumaan vaihtoehtoiseen ohjelmaan, joka sis\xc3\xa4lt\xc3\xa4\xc3\xa4 yhdyskuntapalvelua, psykiatrisen hoidon saamista, sek\xc3\xa4 lain tottelemista. Harrisia vaadittiin my\xc3\xb6s k\xc3\xa4ym\xc3\xa4\xc3\xa4n vihanhallintakurssilla, jossa h\xc3\xa4n j\xc3\xa4lleen antoi itsest\xc3\xa4\xc3\xa4n hyv\xc3\xa4n kuvan. He k\xc3\xa4ytt\xc3\xa4ytyiv\xc3\xa4t niin hyvin, ett\xc3\xa4 heid\xc3\xa4n ehdonalaisvalvojansa vapautti heid\xc3\xa4t ohjelmasta muutamaa kuukautta oikeaa loppumisajankohtaa aikaisemmin. Harrisista sanottiin, ett\xc3\xa4 h\xc3\xa4n oli \xe2\x80\x9dhyvin \xc3\xa4lyk\xc3\xa4s henkil\xc3\xb6, joka tulee varmasti menestym\xc3\xa4\xc3\xa4n el\xc3\xa4m\xc3\xa4ss\xc3\xa4\xe2\x80\x9d, kun taas Kleboldin sanottiin olevan \xc3\xa4lyk\xc3\xa4s, mutta ett\xc3\xa4 h\xc3\xa4nen t\xc3\xa4ytyy ymm\xc3\xa4rt\xc3\xa4\xc3\xa4 \xe2\x80\x9dett\xc3\xa4 kova ty\xc3\xb6 on osa unelmien saavuttamista\xe2\x80\x9d.\n_START_SECTION_\nHitmen for Hire\n_START_PARAGRAPH_\nKaksikko teki videon kouluprojektina, jossa he ampuivat leikkiaseilla, \xe2\x80\x9dtappaen\xe2\x80\x9d oppilaita koulun k\xc3\xa4yt\xc3\xa4vill\xc3\xa4 nimell\xc3\xa4 Hitmen for Hire. Video on my\xc3\xb6s tunnettu sen kiroilukohdista, joissa he huusivat kameran linssille, sanoen v\xc3\xa4kivaltaisia asioita. Molemmat esittiv\xc3\xa4t v\xc3\xa4kivaltaisia teemoja koulun kirjoitusteht\xc3\xa4viss\xc3\xa4\xc3\xa4n; Harrisin opettaja sanoi t\xc3\xa4m\xc3\xa4n Doomiin pohjautuvasta kertomuksesta, kirjoitettu 17. tammikuuta 1999, \xe2\x80\x9dSinun omasi on uniikki l\xc3\xa4hestymistapa ja kirjoitustyylisi toimii kolkolla tavalla \xe2\x80\x93 hyvi\xc3\xa4 yksityiskohtia ja tunnelma.\xe2\x80\x9d_NEWLINE_Ollessaan tupakalla ruokatunnin alussa, Brooks Brown n\xc3\xa4ki Harrisin saapuvan kouluun p\xc3\xa4iv\xc3\xa4n\xc3\xa4 jona veril\xc3\xb6yly tapahtuisi. Brown torui Harrisia t\xc3\xa4m\xc3\xa4n lintsattua aamun tunnin, sill\xc3\xa4 Harris oli aina vakavissaan opinnoistaan, ollen aina ajoissa. Harris kertoman mukaan sanoi, \xe2\x80\x9dSill\xc3\xa4 ei ole en\xc3\xa4\xc3\xa4 mit\xc3\xa4\xc3\xa4n v\xc3\xa4li\xc3\xa4. Brooks, pid\xc3\xa4n sinusta nyt. L\xc3\xa4hde t\xc3\xa4\xc3\xa4lt\xc3\xa4. Mene kotiin.\xe2\x80\x9d Katkaistuaan yst\xc3\xa4vyyssuhteensa Harrisin kanssa vuotta aikaisemmin t\xc3\xa4m\xc3\xa4n heitetty\xc3\xa4 j\xc3\xa4\xc3\xa4palasen h\xc3\xa4nen autonsa tuulilasiin, Brown l\xc3\xa4hti \xc3\xa4kki\xc3\xa4 koulun mailta. Kuullessaan ensimm\xc3\xa4iset laukaukset ollessaan jo jonkin matkan p\xc3\xa4\xc3\xa4ss\xc3\xa4 koululta, h\xc3\xa4n soitti poliisit er\xc3\xa4\xc3\xa4n naapurin puhelimella.\n_START_SECTION_\nAseiden hankkiminen\n_START_PARAGRAPH_\nKoska Harris ja Klebold olivat molemmat alaik\xc3\xa4isi\xc3\xa4 tuohon aikaan, Robyn Anderson (jonka kanssa Klebold meni koulun tanssiaisiin), 18-vuotias Columbinen oppilas ja Kleboldin vanha yst\xc3\xa4v\xc3\xa4, osti tietoisesti kaksi haulikkoa, sek\xc3\xa4 Hi-Point 995 karbiinin parivaljakolle. Andersonia ei syytetty aseiden tietoisesti alaik\xc3\xa4isille ostamisesta h\xc3\xa4nen yhteisty\xc3\xb6st\xc3\xa4\xc3\xa4n ampumisen j\xc3\xa4lkeisiss\xc3\xa4 tutkimuksissa. Laittomasti aseet hankittuaan, Klebold katkaisi oman 12-kaliiperisen kaksipiippuisen Savage 311-D haulikkonsa, lyhent\xc3\xa4en sen kokonaispituutta noin 23 tuumaa, mik\xc3\xa4 on rikos National Firearm Actin (NFA) mukaan, kun taas Harrisin 12-kaliiperinen Savage\xe2\x80\x93Springfield pumppuhaulikko sahattiin noin 26 tuumaan._NEWLINE_Ampujilla oli hallussaan my\xc3\xb6s puoliautomaattinen TEC-DC9-k\xc3\xa4siase, jolla oli pitk\xc3\xa4 historia. TEC-DC9:n valmistaja myi sen ensin Miami-pohjaiselle Navegar Incorporatedille. Sitten se myytiin Zander\xe2\x80\x99s Sporting Goodsille Baldwiniin, Illinoisiin vuonna 1994. My\xc3\xb6hemmin ase myytiin Thortonissa, Coloradossa olevalle aseiden myyj\xc3\xa4lle, Larry Russellille. Rikkomuksena liittovaltion lakeja kohtaan, Russell ep\xc3\xa4onnistui pit\xc3\xa4m\xc3\xa4\xc3\xa4n rekisteri\xc3\xa4 aseen myymisest\xc3\xa4, ollen silti varma ett\xc3\xa4 ostaja oli kaksikymment\xc3\xa4yksi vuotias tai vanhempi. H\xc3\xa4n ei pystynyt tunnistamaan Kleboldia, Andersonia, eik\xc3\xa4 Harrisia poliisien h\xc3\xa4nelle ampumisen j\xc3\xa4lkeen n\xc3\xa4ytt\xc3\xa4mist\xc3\xa4 kuvista. Kaksi miest\xc3\xa4, Mark Manes ja Philip Duran, vangittiin aseiden kaksikolle v\xc3\xa4litt\xc3\xa4misest\xc3\xa4._NEWLINE_Kaksikon k\xc3\xa4ytt\xc3\xa4m\xc3\xa4t pommit erosivat toisistaan ja olivat karkeasti hiilidioksidikanistereista, sinkityist\xc3\xa4 putkista, ja metallipropaanipulloista tehtyj\xc3\xa4. Pommit oli valmisteltu sijoittamalla tulitikkuja pommin toiseen p\xc3\xa4\xc3\xa4h\xc3\xa4n. Viikonloppuna ennen ampumisia, Harris ja Klebold olivat ostaneet propaanitankkeja ja muita v\xc3\xa4lineit\xc3\xa4 rautakaupasta muutamalla sadalla dollarilla. Useat alueen asukkaista kertoivat kuulleensa lasin rikkoutumisen \xc3\xa4\xc3\xa4ni\xc3\xa4 sek\xc3\xa4 huminaa Harrisin perheen autotallista, mink\xc3\xa4 my\xc3\xb6hemmin p\xc3\xa4\xc3\xa4teltiin osoittavan heid\xc3\xa4n rakentaneen putkipommeja. Harris osti lis\xc3\xa4\xc3\xa4 propaanitankkeja hy\xc3\xb6kk\xc3\xa4ysp\xc3\xa4iv\xc3\xa4n aamuna._NEWLINE_Monimutkaisemmissa pommeissa, kuten se joka r\xc3\xa4j\xc3\xa4hti South Wadsworth Boulevardin ja Ken Caryl Avenuen kulmassa, oli ajastimet. Kaksi suurinta rakennettua pommia l\xc3\xb6ytyi koulun ruokalasta ja ne oli tehty propaanitankeista. Vain yksi n\xc3\xa4ist\xc3\xa4 pommeista r\xc3\xa4j\xc3\xa4hti, sekin vain osaksi. On arvioitu, ett\xc3\xa4 jos yksikin ruokalaan asetetuista pommeista olisi r\xc3\xa4j\xc3\xa4ht\xc3\xa4nyt kuten piti, r\xc3\xa4j\xc3\xa4hdys olisi aiheuttanut mittavia rakenteellisia vahinkoja koululle, sek\xc3\xa4 satoja uhreja.\n_START_SECTION_\nItsemurha\n_START_PARAGRAPH_\nKello 12:08 huhtikuun 20. p\xc3\xa4iv\xc3\xa4n\xc3\xa4 1999 Eric Harris istui vasten kirjahylly\xc3\xa4 ja ampui itse\xc3\xa4\xc3\xa4n p\xc3\xa4\xc3\xa4h\xc3\xa4n haulikolla, vain muutamien metrien p\xc3\xa4\xc3\xa4ss\xc3\xa4 uhreistaan. Klebold heitti viel\xc3\xa4 polttopullon p\xc3\xb6yd\xc3\xa4lle 15 (jonka alla Patrick Ireland oli) ennen kuin ampui itse\xc3\xa4\xc3\xa4n ohimolle konepistoolilla. Todenn\xc3\xa4k\xc3\xb6isesti Dylan pysyi hengiss\xc3\xa4 pidemp\xc3\xa4\xc3\xa4n kuin Eric ja hukkui omaan vereens\xc3\xa4. Ruumiit l\xc3\xb6ydettiin puoli nelj\xc3\xa4n aikaan.\n_START_SECTION_\nMotiivi\n_START_PARAGRAPH_\nHarris ja Klebold kirjoittivat paljon siit\xc3\xa4 miten he suorittaisivat veril\xc3\xb6ylyn, mutta paljon v\xc3\xa4hemm\xc3\xa4n siit\xc3\xa4 miksi. P\xc3\xa4iv\xc3\xa4kirja joka l\xc3\xb6ytyi Harrisin makuuhuoneesta sis\xc3\xa4lsi melkein jokaisen yksityiskohdan mit\xc3\xa4 pojat suunnittelivat tapahtuvaksi kello viiden j\xc3\xa4lkeen aamulla 20. huhtikuuta 1999. P\xc3\xa4iv\xc3\xa4kirjamerkinn\xc3\xb6iss\xc3\xa4\xc3\xa4n parivaljakko usein kirjoitti tapahtumista, kuten Oklahoma Cityn pommitus, Wacon piiritys, ja muista niiden kaltaisista, mukaan lukien ajatuksia ja muistiinpanoja siit\xc3\xa4 kuinka he haluaisivat j\xc3\xa4tt\xc3\xa4\xc3\xa4 pysyv\xc3\xa4n j\xc3\xa4ljen maailmaan t\xc3\xa4llaisella v\xc3\xa4kivallalla. Se ett\xc3\xa4 ampujat alun perin suunnittelivat ja ep\xc3\xa4onnistuivat r\xc3\xa4j\xc3\xa4ytt\xc3\xa4m\xc3\xa4\xc3\xa4n koulun, eiv\xc3\xa4tk\xc3\xa4 vain ampua oppilaita, osoittaa ett\xc3\xa4 he toivoivat j\xc3\xa4tt\xc3\xa4v\xc3\xa4ns\xc3\xa4 varjoonsa tapahtumat jotka tapahtuivat viisi\xe2\x80\x93kuusi vuotta aikaisemmin._NEWLINE_Paljon spekulaatiota syntyi hy\xc3\xb6kk\xc3\xa4ykselle valitun p\xc3\xa4iv\xc3\xa4m\xc3\xa4\xc3\xa4r\xc3\xa4n suhteen. On spekuloitu, ett\xc3\xa4 alun perin asetettu p\xc3\xa4iv\xc3\xa4m\xc3\xa4\xc3\xa4r\xc3\xa4 olisi ollut 19. huhtikuuta, mutta Harris tarvitsi lis\xc3\xa4\xc3\xa4 ammuksia Mark Manesilta, joka ei toimittanut niit\xc3\xa4 t\xc3\xa4lle ennen kuin 19. p\xc3\xa4iv\xc3\xa4n iltana._NEWLINE_Jotkut ihmiset, kuten Robyn Anderson, alun perin sanoi ettei parivaljakolla ollut pakkomiellett\xc3\xa4 kansallissosialismista, eiv\xc3\xa4tk\xc3\xa4 he palvoneet tai ihailleet Adolf Hitleri\xc3\xa4 mill\xc3\xa4\xc3\xa4n tavalla, vaikkakin hy\xc3\xb6kk\xc3\xa4ys tapahtui Hitlerin 110-vuotissyntym\xc3\xa4p\xc3\xa4iv\xc3\xa4n\xc3\xa4, kuten mediassa spekuloitiin alussa. Anderson totesi, ett\xc3\xa4 menneisyytt\xc3\xa4 muistellessa oli paljon asioita joita parivaljakko ei kertonut yst\xc3\xa4villeen. P\xc3\xa4iv\xc3\xa4kirjassaan, Harris mainitsee ihailevansa luonnonvalintaa ja kirjoitti ett\xc3\xa4 tahtoisi laittaa kaikki super Doom peliin ja pit\xc3\xa4\xc3\xa4 huolen, ett\xc3\xa4 heikot kuolevat ja vahvat selvi\xc3\xa4v\xc3\xa4t. Veril\xc3\xb6ylyn p\xc3\xa4iv\xc3\xa4n\xc3\xa4 Harris piti p\xc3\xa4\xc3\xa4ll\xc3\xa4\xc3\xa4n valkoista t-paitaa johon oli printattu mustalla \xe2\x80\x9dNatural Selection\xe2\x80\x9d._NEWLINE_Eric Harris kirjoitti p\xc3\xa4iv\xc3\xa4kirjassaan kiusaamisesta jota sai osakseen: \xe2\x80\x9dKaikki aina haukkuvat/pilkkaavat minua siit\xc3\xa4 milt\xc3\xa4 n\xc3\xa4yt\xc3\xa4n, ja kuinka ***** heikko olen ja muuta p*skaa. No, n\xc3\xa4yt\xc3\xa4n teille kaikille; ultimaattinen v*tun kosto. Te ihmiset olisitte voineet osoittaa enemm\xc3\xa4n kunnioitusta, kohdelleet minua paremmin, kysyneet apuani ja ohjaustani enemm\xc3\xa4n, kohdelleet minua enemm\xc3\xa4n kuin ylint\xc3\xa4 luokkalaista, ja ehk\xc3\xa4 en olisi ollut niin valmis repim\xc3\xa4\xc3\xa4n teid\xc3\xa4n v*tun p\xc3\xa4it\xc3\xa4nne irti\xe2\x80\x9d ja \xe2\x80\x9dMit\xc3\xa4 tahansa teenkin ihmiset pilkkaavat minua, ja joskus jopa p\xc3\xa4in naamaa. Saan kostoni tarpeeksi pian. Kusip\xc3\xa4iden ei olisi kannattanut kiusata minua niin paljon, huh!\xe2\x80\x9d_NEWLINE_Nathan Vanderau, Kleboldin yst\xc3\xa4v\xc3\xa4, sek\xc3\xa4 Alisa Owen, Harrisin kahdeksannen luokan kemian pari, kertoivat ett\xc3\xa4 Harrisia ja Kleboldia kiusattiin jatkuvasti. Vanderau kertoi my\xc3\xb6s, ett\xc3\xa4 heid\xc3\xa4n p\xc3\xa4\xc3\xa4lleen oli heitetty kupillinen ulostetta.\n_START_SECTION_\nP\xc3\xa4iv\xc3\xa4kirjoja ja tutkimista\n_START_PARAGRAPH_\nHarris alkoi pit\xc3\xa4\xc3\xa4 p\xc3\xa4iv\xc3\xa4kirjaa huhtikuussa 1998, v\xc3\xa4h\xc3\xa4n ajan p\xc3\xa4\xc3\xa4st\xc3\xa4 siit\xc3\xa4 kun parivaljakko oli pid\xc3\xa4tetty pakettiautoon murtautumisesta, josta molemmat saivat kymmenen kuukautta nuorison k\xc3\xa4yt\xc3\xb6kseen puuttumisohjaamista, sek\xc3\xa4 yhdyskuntapalvelua tammikuussa 1998. Suunnitelma alkoi muovautua tuolloin, kuten p\xc3\xa4iv\xc3\xa4kirjoista k\xc3\xa4y ilmi. Heid\xc3\xa4t p\xc3\xa4\xc3\xa4stettiin vapaaksi aikaisemmin hyv\xc3\xa4n k\xc3\xa4yt\xc3\xb6ksen t\xc3\xa4hden, fakta josta he nauttivat muistelmissaan jotka he videoivat ennen ampumista. P\xc3\xa4iv\xc3\xa4kirja sis\xc3\xa4lsi muistiinpanoja \xe2\x80\x9dhyvist\xc3\xa4 piilopaikoista\xe2\x80\x9d ja alueista joilla oli huono valaistus joita voitiin hy\xc3\xb6dynt\xc3\xa4\xc3\xa4. Hy\xc3\xb6kk\xc3\xa4yksen oli m\xc3\xa4\xc3\xa4r\xc3\xa4 alkaa tasan kello 11:17 aamulla, jonka Harris oli arvioinut olevan aika jolloin eniten oppilaita olisi samaan aikaan ruokalassa._NEWLINE_Harris tahtoi liitty\xc3\xa4 Yhdysvaltain merijalkav\xc3\xa4keen, mutta h\xc3\xa4nen hakemuksensa oli hyl\xc3\xa4tty hieman ennen ampumisia koska h\xc3\xa4n otti l\xc3\xa4\xc3\xa4kett\xc3\xa4 nimelt\xc3\xa4 Luvox (fluvoxamine), SSRI-masennusl\xc3\xa4\xc3\xa4kett\xc3\xa4, jota h\xc3\xa4nen t\xc3\xa4ytyi ottaa osana oikeuden m\xc3\xa4\xc3\xa4r\xc3\xa4\xc3\xa4m\xc3\xa4\xc3\xa4 vihanhallintaterapiaa. V\xc3\xa4rv\xc3\xa4\xc3\xa4j\xc3\xa4virkailijan mukaan Harris ei tiennyt t\xc3\xa4st\xc3\xa4 hylk\xc3\xa4yksest\xc3\xa4. Vaikkakin jotkut Harrisin yst\xc3\xa4vist\xc3\xa4 ovat sit\xc3\xa4 mielt\xc3\xa4 ett\xc3\xa4 h\xc3\xa4n lopetti l\xc3\xa4\xc3\xa4kkeen ottamisen aiemmin, ruumiinavausp\xc3\xb6yt\xc3\xa4kirjat osoittavat ett\xc3\xa4 h\xc3\xa4nell\xc3\xa4 oli Luvoxia elimist\xc3\xb6ss\xc3\xa4\xc3\xa4n kuolinhetkell\xc3\xa4\xc3\xa4n. \xc3\x84killisen SSRI-masennusl\xc3\xa4\xc3\xa4kkeen k\xc3\xa4yt\xc3\xb6n lopettamisen on huomattu h\xc3\xa4iritsev\xc3\xa4n sosiaalista toimimista joidenkin potilaiden kohdalla. Ampumisen j\xc3\xa4lkeen, tuonaikaisen psykiatrian vastustajat kuten Peter Breggin v\xc3\xa4itti, ett\xc3\xa4 psykiatriset l\xc3\xa4\xc3\xa4kkeet joita Harrisille oli m\xc3\xa4\xc3\xa4r\xc3\xa4tty olisivat lis\xc3\xa4nneet h\xc3\xa4nen aggressiivisuuttaan._NEWLINE_Eric Harrisin persoona-profiili, joka perustuu h\xc3\xa4nen p\xc3\xa4iv\xc3\xa4kirjoihinsa, sek\xc3\xa4 kommunikointiinsa, esitt\xc3\xa4\xc3\xa4 ett\xc3\xa4 h\xc3\xa4nell\xc3\xa4 oli samoja teemoja luonteessaan jotka yhdistet\xc3\xa4\xc3\xa4n \xe2\x80\x9dpahanlaatuiseen narsismiin\xe2\x80\x9d. Niihin kuuluu muun muassa patologinen narsismi, antisosiaalisia piirteit\xc3\xa4, harhaluuloisia ominaisuuksia, sek\xc3\xa4 kainostelematonta aggressiota. Raportti huomauttaa, ett\xc3\xa4 t\xc3\xa4m\xc3\xa4nkaltaista profiilia ei pid\xc3\xa4 pit\xc3\xa4\xc3\xa4 suorana psykiatrisena diagnoosina, joka pohjautuu kasvokkain puhumiseen, viralliseen psykologiseen testaamiseen, sek\xc3\xa4 rinnakkaiseen kokoelmaan tietoja._NEWLINE_Dylan Kleboldin rooli ammuskelussa sai h\xc3\xa4net ymp\xc3\xa4r\xc3\xb6ity\xc3\xa4 mysteerill\xc3\xa4 jonkin aikaa. P\xc3\xa4iv\xc3\xa4kirjassaan Klebold kirjoitti mielikuvastaan, ett\xc3\xa4 h\xc3\xa4n ja Harris olivat Jumalan tapaisia ja korkeammalle kehittyneit\xc3\xa4 kuin kukaan muu ihminen, mutta h\xc3\xa4nen salainen p\xc3\xa4iv\xc3\xa4kirjansa kertoo itseinhosta ja itsemurha-aikeista. Sivu sivun j\xc3\xa4lkeen oli peittynyt syd\xc3\xa4mill\xc3\xa4, sill\xc3\xa4 h\xc3\xa4n oli salaa rakastunut er\xc3\xa4\xc3\xa4seen Columbinen opiskelijaan. Vaikkakin molemmilla oli vaikeuksia hallita vihaansa, Kleboldin viha oli johtanut h\xc3\xa4net olemaan taipuvaisempi vakaviin hankaluuksiin kuin Harris. Klebold oli hyvin tunnettu opettajille kiroilustaan ja riidoistaan ty\xc3\xb6nantajansa kanssa Blackjack\xe2\x80\x99s Pizzassa. Pid\xc3\xa4tyksens\xc3\xa4 j\xc3\xa4lkeen, jonka molemmat sanoivat olevan traumaattisin kokemus jonka he olivat koskaan kokeneet el\xc3\xa4m\xc3\xa4ss\xc3\xa4\xc3\xa4n, Klebold kirjoitti Harrisille kirjeen, sanoen kuinka hauskaa heill\xc3\xa4 tulisi olemaan kostaa ja tappaa poliiseja, ja kuinka h\xc3\xa4nen vihansa tammikuun pid\xc3\xa4tyksest\xc3\xa4 tulisi olemaan jumalan koston veroinen. P\xc3\xa4iv\xc3\xa4n\xc3\xa4 jona veril\xc3\xb6yly tapahtui, Kleboldilla oli p\xc3\xa4\xc3\xa4ll\xc3\xa4\xc3\xa4n musta t-paita jossa oli sana \xe2\x80\x9dWrath\xe2\x80\x9d (suom. viha, raivo) printattuna punaisella. On spekuloitu, ett\xc3\xa4 kosto pid\xc3\xa4tyksest\xc3\xa4 olisi ollut my\xc3\xb6s yksi mahdollisista motiiveista hy\xc3\xb6kk\xc3\xa4ykselle, ja ett\xc3\xa4 parivaljakko suunnitteli massiivista asetaistoa poliisin kanssa ammuskelun yhteydess\xc3\xa4. Klebold kirjoitti my\xc3\xb6s, ett\xc3\xa4 el\xc3\xa4m\xc3\xa4 ei ole hauskaa ilman hieman kuolemaa, ja ett\xc3\xa4 h\xc3\xa4n haluaisi viett\xc3\xa4\xc3\xa4 el\xc3\xa4m\xc3\xa4ns\xc3\xa4 viimeiset hetket hermoja raastavassa sekoituksessa murhaamista ja verenvuodatusta. H\xc3\xa4n lopetti todeten tappavansa itsens\xc3\xa4 j\xc3\xa4lkeenp\xc3\xa4in j\xc3\xa4tt\xc3\xa4\xc3\xa4kseen maailman jota vihaa ja menn\xc3\xa4kseen parempaan paikkaan. Kleboldin kuvailtiin olevan \xe2\x80\x9dkuumakalle, mutta masentunut ja itsetuhoinen\xe2\x80\x9d. H\xc3\xa4n oli ihminen, joka syytti itse\xc3\xa4\xc3\xa4n ongelmistaan._NEWLINE_Er\xc3\xa4s virallinen raportti esitt\xc3\xa4\xc3\xa4, ett\xc3\xa4 Harris oli peruspsykopaatti ja Klebold maanis-depressiivinen. Tutkijat uskovat, ett\xc3\xa4 heid\xc3\xa4n henkiset sairautensa ovat voineet olla pohjimmainen syy heid\xc3\xa4n riehaantumiselleen. T\xc3\xa4m\xc3\xa4 raportti esitt\xc3\xa4\xc3\xa4, ett\xc3\xa4 kaikki syyt mit\xc3\xa4 pojat antoivat ampumiselle olivat perusteluja, joiden oli m\xc3\xa4\xc3\xa4r\xc3\xa4 n\xc3\xa4ytt\xc3\xa4\xc3\xa4 ett\xc3\xa4 he olivat tappajia tarkoitusper\xc3\xa4ll\xc3\xa4 (\xe2\x80\x9dkiller with a cause\xe2\x80\x9d)._NEWLINE_Osan kotivideoista, joita kutsutaan nimell\xc3\xa4 \xe2\x80\x9dThe Basement Tapes\xe2\x80\x9d eli \xe2\x80\x9dKellari-videot\xe2\x80\x9d, on poliisi pit\xc3\xa4nyt poissa yleis\xc3\xb6n saatavilta. Harris ja Klebold kertoman mukaan keskustelivat hy\xc3\xb6kk\xc3\xa4yksen motiiveista noilla videoilla ja antoivat ohjeita pommien valmistuksessa. Poliisin mukaan videot takavarikoitiin, ettei kukaan saa niist\xc3\xa4 mallia.\n_START_SECTION_\nMediah\xc3\xa4mminki\n_START_PARAGRAPH_\nAlun perin ampujien uskottiin olevan j\xc3\xa4seni\xc3\xa4 ryhm\xc3\xa4ss\xc3\xa4, joka kutsui itse\xc3\xa4\xc3\xa4n nimell\xc3\xa4 \xe2\x80\x9dTrenchcoat Mafia\xe2\x80\x9d, joka oli pieni joukko Columbinen itse-tyyliteltyj\xc3\xa4 hylki\xc3\xb6it\xc3\xa4, jotka pitiv\xc3\xa4t painavia, mustia trenssitakkeja. Trenchcoat Mafia oli alun perin joukko pelaajia, jotka viettiv\xc3\xa4t aikaa toistensa kanssa, alkaen pit\xc3\xa4\xc3\xa4 trenssitakkeja er\xc3\xa4\xc3\xa4n ryhm\xc3\xa4l\xc3\xa4isen saadessa cowboy takin joululahjaksi. He ottivat nimen \xe2\x80\x9dTrenchcoat Mafia\xe2\x80\x9d urheilijoiden/suosittujen oppilaiden alkaessa kutsua heit\xc3\xa4 sill\xc3\xa4 nimell\xc3\xa4. Tutkimukset osoittavat ett\xc3\xa4 Harris ja Klebold olivat vain yst\xc3\xa4vi\xc3\xa4 er\xc3\xa4\xc3\xa4n ryhm\xc3\xa4\xc3\xa4n kuuluvan j\xc3\xa4senen kanssa, Chris Morrisin, ja ett\xc3\xa4 suurin osa Trenchcoat Mafian p\xc3\xa4\xc3\xa4s\xc3\xa4\xc3\xa4nt\xc3\xb6isist\xc3\xa4 j\xc3\xa4senist\xc3\xa4 olivat p\xc3\xa4\xc3\xa4sseet koulusta aikana jona Harris ja Klebold syyllistyiv\xc3\xa4t veril\xc3\xb6ylyyn. Useimmat eiv\xc3\xa4t tunteneet ampujia, muuten kuin heid\xc3\xa4n asioimisestaan Morrisin kanssa, eik\xc3\xa4 kukaan heist\xc3\xa4 ollut ep\xc3\xa4iltyn\xc3\xa4 ampumisesta, tai syytetty mink\xc3\xa4\xc3\xa4nlaisesta osallistumisesta asiaan._NEWLINE_Sosiologinen tutkimus koulun alakulttuuriin pidettiin vastaukseksi ampumiselle, tavoitteena selvitt\xc3\xa4\xc3\xa4 tekij\xc3\xa4t jotka johtivat tapahtumiin ja mik\xc3\xa4li tulevaisuuden veril\xc3\xb6ylyt kouluissa voitaisiin jotenkin v\xc3\xa4ltt\xc3\xa4\xc3\xa4. J\xc3\xa4lkiseurauksena hy\xc3\xb6kk\xc3\xa4ykselle, Pohjois-Amerikan koulujen oppilaat osallistuivat pakollisille seminaareille jotka rohkaisivat suvaitsevaisuutta ja tuomitsivat kiusaamisen. T\xc3\xa4m\xc3\xa4n tehokkuus kiusaamisen est\xc3\xa4misen kannalta ei ole selv\xc3\xa4, tutkimusten n\xc3\xa4ytt\xc3\xa4ess\xc3\xa4 ettei kiusaaminen ollut ainoa syy ampumiselle._NEWLINE_Harris ja Klebold vaikuttivat Yhdysvaltain kulttuuriin silminn\xc3\xa4ht\xc3\xa4vin tavoin. Marilyn Manson kutsui heit\xc3\xa4 nimell\xc3\xa4 \xe2\x80\x9dThe Nobodies\xe2\x80\x9d (\xe2\x80\x9dEi Ketk\xc3\xa4\xc3\xa4n\xe2\x80\x9d) laulussaan joka kantaa samaa nime\xc3\xa4 albumillaan Holy Wood vuodelta 2001, heijastaen syit\xc3\xa4 parivaljakko antoi teolleen laulunsa lyriikoissa. Manson, jota media syytti Columbinen veril\xc3\xb6ylyn alussa, kritisoi heid\xc3\xa4n selontekoaan tapahtumasta s\xc3\xa4keill\xc3\xa4:_NEWLINE_\xe2\x80\x9dSome children died the other day / We fed machines and then we prayed / Puked up and down in morbid faith / You should have seen the ratings that day.\xe2\x80\x9d_NEWLINE_\xe2\x80\x9dJotkut lapset kuolivat toissap\xc3\xa4iv\xc3\xa4n\xc3\xa4 / Sy\xc3\xb6timme koneita ja sitten me rukoilimme / Y\xc3\xb6kk\xc3\xa4simme yl\xc3\xb6s ja alas sairaalloisessa uskossamme / Sinun olisi pit\xc3\xa4nyt n\xc3\xa4hd\xc3\xa4 kurssit tuona p\xc3\xa4iv\xc3\xa4n\xc3\xa4.\xe2\x80\x9d_NEWLINE_Michael Mooren kanssa pidetyn haastattelun aikana, Mansonilta kysyttiin, \xe2\x80\x9dJos puhuisit suoraan Columbinessa oleville lapsille, sek\xc3\xa4 yhteis\xc3\xb6n ihmisille, mit\xc3\xa4 sanoisit heille jos he olisivat t\xc3\xa4\xc3\xa4ll\xc3\xa4 juuri nyt?\xe2\x80\x9d mihin h\xc3\xa4n vastasi, \xe2\x80\x9dEn sanoisi heille sanaakaan \xe2\x80\x93 kuuntelisin mit\xc3\xa4 heill\xc3\xa4 olisi sanottavanaan, ja se on mit\xc3\xa4 kukaan ei tehnyt.\xe2\x80\x9d_NEWLINE_V\xc3\xa4ittely\xc3\xa4 oli my\xc3\xb6s siit\xc3\xa4, pit\xc3\xa4isik\xc3\xb6 tekij\xc3\xb6ille viett\xc3\xa4\xc3\xa4 muistojuhlaa. Jotkut olivat sit\xc3\xa4 vastaan, sanoen ett\xc3\xa4 se juhlistaa murhaajia, kun taas toiset sanoivat, ett\xc3\xa4 tekij\xc3\xa4t itse olivat uhreja my\xc3\xb6s. Harrisille ja Kleboldille pystytettiin ristit, mutta Daniel Rohrboughin is\xc3\xa4 (toinen oppilas joka tapettiin) kaatoi ne, sanoen, ett\xc3\xa4 murhaajia ei pit\xc3\xa4isi muistella samalla paikalla kuin uhreja.\n_START_SECTION_\nSusan Kleboldin reaktio\n_START_PARAGRAPH_\nSusan Klebold, Dylan Kleboldin \xc3\xa4iti, puhui Columbine High Schoolin veril\xc3\xb6ylyst\xc3\xa4 ensimm\xc3\xa4isen kerran esseess\xc3\xa4 joka ilmestyi O: The Oprah Magazine lehden lokakuun 2009 julkaisussa. Jutussa, Klebold kirjoitti: \xe2\x80\x9dLoppuel\xc3\xa4m\xc3\xa4ni ajan minua vainoaa kauhu ja ahdistus jota Dylan aiheutti\xe2\x80\x9d, sek\xc3\xa4, \xe2\x80\x9dDylan muutti kaiken mit\xc3\xa4 uskoin itsest\xc3\xa4ni, Jumalasta, perheest\xc3\xa4, ja rakkaudesta.\xe2\x80\x9d Julistaen, ettei h\xc3\xa4nell\xc3\xa4 ollut aavistustakaan poikansa aikeista, h\xc3\xa4n sanoi: \xe2\x80\x9dKerran n\xc3\xa4in h\xc3\xa4nen p\xc3\xa4iv\xc3\xa4kirjansa, ja oli selv\xc3\xa4\xc3\xa4 ett\xc3\xa4 Dylan meni kouluun aikomuksenaan kuolla siell\xc3\xa4.\xe2\x80\x9d\n_START_SECTION_\nKleboldin ja Harrisin tasot\n_START_PARAGRAPH_\nOn spekuloitu, ett\xc3\xa4 Eric Harris loi tasoja videopeleihin Doom ja Quake. Joissakin Harrisin tasopakkauksissa on graafisia muutoksia jotka \xe2\x80\x9dtehostivat\xe2\x80\x9d pelin v\xc3\xa4kivaltaista sis\xc3\xa4lt\xc3\xb6\xc3\xa4. Avok\xc3\xa4tiset varastot hirvi\xc3\xb6it\xc3\xa4, ammuksia, ja aseita ovat joitakin muista erikoisuuksista tasoissa, jotka Harris on luonut. Yksik\xc3\xa4\xc3\xa4n tasoista ei esit\xc3\xa4 Columbine High Schoolia, vaikkakin monet n\xc3\xa4ist\xc3\xa4 tasoista olivat Harrisin tekemi\xc3\xa4. Tunnetuin n\xc3\xa4ist\xc3\xa4 kahdestatoista paketista on nimelt\xc3\xa4\xc3\xa4n UAC Labs, ja muita tasoja ovat mm. Hockey ja Mortal Kombat Doom. Jonkin verran spekulaatiota on esiintynyt Kleboldin osallisuudesta joidenkin tasojen tekoon, mutta t\xc3\xa4t\xc3\xa4 ei ole todistettu. On todistettu, ett\xc3\xa4 Klebold kokeili tasoja tietokoneellaan, muttei sit\xc3\xa4, ett\xc3\xa4 h\xc3\xa4n olisi luonut tasopaketteja kuten Harris oli tehnyt. Klebold on saattanut pelata Deathmatch-tasoja Harrisin kanssa. P\xc3\xa4invastoin aikaisempiin huhuihin ampumisien j\xc3\xa4lkeen, useimmat tasoista oli luotu kuoleman kamppailuun.\n_START_SECTION_\nYht\xc3\xa4l\xc3\xa4isyydet elokuviin\n_START_PARAGRAPH_\nHarris mainitsi murha-teemaisen elokuvan Natural Born Killers p\xc3\xa4iv\xc3\xa4kirjassaan, viitaten \xe2\x80\x9dNBK:n pyh\xc3\xa4\xc3\xa4n huhtikuun aamuun\xe2\x80\x9d. NBK oli molempien k\xc3\xa4ytt\xc3\xa4m\xc3\xa4 koodinimi hy\xc3\xb6kk\xc3\xa4ykselle, heid\xc3\xa4n kummankin ollessa elokuvan suuria faneja._NEWLINE_Harris ja Klebold on kuvattu: Danielina ja Barryn\xc3\xa4 elokuvassa Heart of America; Alexina ja Ericin\xc3\xa4 Gus Van Santin elokuvassa Elephant; Calina ja Andrena Ben Coccion Zero Dayss\xc3\xa4; Derwenin\xc3\xa4 ja Derrickin\xc3\xa4 William Hellfire ja Joey Smackin Duck! The Carbine High Massacressa; Chancena ja Willin\xc3\xa4 Brian Gingin American Yearbookissa; ja nimett\xc3\xb6m\xc3\xa4n\xc3\xa4 ampujana Home Roomissa'._NEWLINE_Vuonna 2002 Michael Moore ohjasi dokumenttielokuvan Bowling For Columbine. Se painottuu hyvin paljon havaittuun amerikkalaiseen pakkomielteeseen k\xc3\xa4siaseista, sen otteesta Jeffersonin piirikuntaan sek\xc3\xa4 sen rooliin ammuskelussa._NEWLINE_Vuonna 2004, Columbine High Schoolin veril\xc3\xb6yly kuvattiin dramatisoidusti Zero Hourissa, Ben Johnsonin (Eric Harris) ja Josh Youngin (Dylan Klebold) esitt\xc3\xa4ess\xc3\xa4 tappajia."